**Rusaliile**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rusaliile

În seara asta luna plină,

Își joacă cartea de mister,

Din întuneric și lumină,

Nasc umbre lungi ce dansu-și cer.

În iarbă-s șoapte-amăgitoare,

Sunt clopoței,tobe fuior,

În pomi parfum amețitor,

Te prinzi nebun în hora lor,

Dar amețești ,cazi din picioare.

Despre Rusalii zic bătrânii,

Că ar răpi câte-un fecior,

Că usturoi pe clanța ușii,

Te-ar fi ferit din calea lor.

Singura șansă ,sunt feciorii,

Ce știu călușul a juca,

Să te salveze de rusalii,

Jucându-și dansu-n preajma ta,

Luând în suliți vraja ta.

Iar tu trezit n-ai sa-nțelegi,

Nici cum rusaliile te-au prins,

Nici cum o suliță a stins,

Vraja din care te dezlegi.

O suliță e jumătate,

Din împlinirea unei cruci,

Ea vine din păgânătate!

Tu vii de unde?Un’-te duci?...